CELEX: 62020TN0126
Language: sl
Date: 2020-02-27 00:00:00
Title: Zadeva T-126/20: Tožba, vložena 27. februarja 2020 – Autoridad Portuaria de Bilbao/Komisija

20.4.2020   
            
            
               SL
            
            
               Uradni list Evropske unije
            
            
               C 129/23
            
         
      Tožba, vložena 27. februarja 2020 – Autoridad Portuaria de Bilbao/Komisija
      (Zadeva T-126/20)
      (2020/C 129/29)
      Jezik postopka: španščina
      
         Stranke
      
      
         Tožeča stranka: Autoridad Portuaria de Bilbao (Španija) (zastopnika: D. Sarmiento Ramírez-Escudero in X. Codina García-Andrade, odvetnika)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  primarno, izpodbijani sklep razglasi za ničen;
               
            
                  —
               
               
                  v vsakem primeru Evropski komisiji naloži plačilo stroškov.
               
            
         Tožbeni razlogi in bistvene trditve
      
      Ta tožba je vložena zoper Sklep Evropske komisije z dne 8. januarja 2019 (C (2018) 8676 final) v zvezi z obdavčitvijo pristanišč v Španiji ter zoper sklepa Evropske komisije C(2019) 1765 final z dne 7. marca 2019 in C(2019) 8068 final z dne 15. novembra 2019 (izpodbijani sklepi).
      Tožeča stranka v utemeljitev tožbe navaja pet tožbenih razlogov.
      
                  1.
               
               
                  Prvi tožbeni razlog: kršitev člena 107(1) PDEU, ker oprostitev davka ne pomeni prednosti.
                  V utemeljitev prvega tožbenega razloga trdi, da ukrepi oprostitve davka, ki so predmet izpodbijanih sklepov, na pomenijo gospodarske prednosti, medtem ko odprava te oprostitve nalaga gospodarsko breme pristaniškemu organu, saj mora ta še naprej financirati naložbe splošnega interesa z lastnimi sredstvi.
               
            
                  2.
               
               
                  Drugi tožbeni razlog: kršitev člena 107(1) PDEU, v povezavi s členom 296 PDEU in členom 41 Listine Evropske unije o temeljnih pravicah, ker Komisija pri presoji obstoja prednosti ni v celoti analizirala razpoložljivih podatkov.
                  V utemeljitev drugega tožbenega razloga trdi, da Evropska komisija pri presoji, ali ukrepi oprostitve davka, ki so predmet izpodbijanih sklepov, pomenijo prednost, ni opravila celovite analize podatkov, ki jih je v postopku predložil pristaniški organ.
               
            
                  3.
               
               
                  Tretji tožbeni razlog: kršitev člena 107(1) PDEU, ker oprostitev davka ne izkrivlja in ne ogroža konkurence ter ne vpliva na trgovino med državami članicami.
                  V utemeljitev tretjega tožbenega razloga trdi, da ukrepi oprostitve, ki so predmet izpodbijanih sklepov, ne izboljšujejo konkurenčnega položaja pristaniških organov in zato ni mogoče, da bi konkurenca vplivala na trgovino med državami članicami. Zato ni državna pomoč v smislu člena 107 PDEU.
               
            
                  4.
               
               
                  Četrti tožbeni razlog: kršitev člena 107(1) PDEU, ker oprostitev davka ni selektivna.
                  V utemeljitev četrtega tožbenega razloga trdi, da ukrepi oprostitve, ki so predmet izpodbijanih sklepov, niso selektivni, saj ne pomenijo odstopanja od referenčnega sistema, zato niso državna pomoč v smislu člena 107 PDEU.
               
            
                  5.
               
               
                  Peti, podredni, tožbeni razlog: obravnavane oprostitve davka, tudi če pomenijo državno pomoč, so združljive z notranjim trgom.
                  V utemeljitev petega tožbenega razloga in podredno trdi, da tudi če bi se ukrepi oprostitve, ki so predmet izpodbijanih sklepov, šteli za državno pomoč, bi bili pomoč, združljiva z notranjim trgom.